Els sistemes d'informació geogràfica del Parc Natural de la Zona Volcànica de la Garrotxa (SIG Vulcà) es poden definir com una eina d'ajuda a la gestió i a la planificació d'aquest espai de protecció especial.
Els sistemes d'informació geogràfica tenen la capacitat de crear, capturar, emmagatzemar, gestionar i analitzar la informació geogràfica organitzada en bases de dades gràfiques i alfanumèriques relacionades entre si i convertir-se en una eina imprescindible en la gestió diària i la planificació d'un espai natural.
Aquestes noves formes de tractament cartogràfic permeten exercir un domini més efectiu sobre el territori cada vegada més complex amb enormes quantitats de variables.
Els SIG a partir de les seves 4 principals funcionalitats (entrada, gestió, anàlisi i difusió de dades) ens permeten crear una representació abstracta i estratificada de la realitat i accedir a una anàlisi exhaustiva (beneficis potencials, conseqüències, riscos,...) de les dades geogràfiques del Parc.
L'estructura i el funcionament de SIG Vulcà es construeix a partir de 4 pilars bàsics que són:
Els sistemes d'informació geogràfica del Parc Natural de la Zona Volcànica de la Garrotxa (SIG Vulcà) neixen de l'herència d'un projecte impulsat a tres bandes: Departament de Medi Ambient de la Generalitat de Catalunya (DMA), l'Institut Cartogràfic de Catalunya (ICC) i el Centre de Recerca Ecològica i Aplicacions Forestals (CREAF) amb la redacció de l'avantprojecte l'any 1994, i la seva implantació el 1995, el Projecte Vulcà.
El Projecte Vulcà suposà una experiència pionera a Catalunya en la implantació dels sistemes d'informació geogràfica en àrees d'espais naturals protegits.
Va nèixer com una eina de gestió cartogràfica integrada a la gestió diària d'un espai natural protegit, i va agafar com a zona pilot el Parc Natural de la Zona Volcànica de la Garrotxa.
Durant més de 5 anys el projecte Vulcà va anar consolidant-se dintre l'estructura de l'equip tècnic del Parc Natural.
L'any 2000 es tanca el projecte i es procedeix a la seva difusió, amb la publicació d'un CD del projecte Vulcà.
Així doncs, el projecte Vulcà a partir d'aquest any passa a anomenar-se SIG Vulcà.
És a partir d'aquest moment que entrem en un procés de total integració dels sistemes d'informació geogràfica dins l'equip tècnic del Parc, ajudant a la gestió i planificació del Parc Natural de la Zona Volcànica de la Garrotxa de forma transversal.
Durant aquests anys, a més de la gestió diària del Parc s'ha incidit en la difusió i el treball amb els diferents agents locals i administracions i en l'actualització i la integració de nova informació cartogràfica i alfanumèrica dins els mòduls del SIG Vulcà.
La tecnologia és un element clau en el desenvolupament i el correcte funcionament dels SIG.
Podem diferenciar el que és maquinària (hardware) i programari (software).
Les plataformes detreball SIG que s'utilitzen des del Parc Natural són: MiraMon i ArcGIS.
Tot sistema d'informació geogràfica està basat en dades les quals estan organitzades amb bases de dades a partir d'atributs i informació geogràfica permeten la seva captura, enmagatzematge, edició i anàlisi.
SIG Vulcà disposa les dades a partir de les temàtiques ambientals de gestió del Parc i crea un conjunt d'eines per a cada una d'aquestes temàtiques agrupades per mòduls.
Exemple: mòduld'aigües, fuana, flora i vegetació, normativa i planejament.
També es treballa en la catalogació cartogràfica del Parc Natural a partir de l'elaboració del catàleg de cartografia del Parc Natural de la Zona Volcànica de la Garrotxa.
Definits a partir de les diferents temàtiques ambientals de gestió i planificació del Parc.
Els mòduls en general consten de bases de dades alfanumèriques vinculades a una estructura gràfica (bases cartogràfiques).
Els podem trobar definits per un o més d'aquests elements(aplicacions pròpies, bases de dades o cartografia).
S'entenen com eines d'ajuda a l'emmagatzematge, control, anàlisi i gestió de la informació i donen sortida gràfica i alfanumèrica a les dades geogràfiques.
Conjunt de ciències i processos que determinen el progrés de l'ús dels sistemes d'informació geogràfica, gestió de sistemes, geografia, topografia, geodèsia,....
SIG Vulcà està pensat com una eina descentralitzada sobre la qual tot el personal del Parc té coneixements bàsics de funcionament dels diferents mòduls i aplicacions associades a aquests.Això permet tenir a l'abast de tots els tècnics i professionals del Parc una eina molt potent d'ajuda a la gestió i planificació, així com de control cartogràfic i d'anàlisi territorial del PNZVG.